El manual del Picmi

# El manual del Picmi

Gruber, Jakob `<jakob.gruber@gmail.com>`

Traductor: Antoni Bella
revisió 2.0.0 (KDE Gear 21.08) (8 d'octubre de 2021)

Dret de reproducció © 2012 Jakob Gruber

Avís legal

El Picmi, un joc trencaclosques de pintar amb nombres.

Llistat de taules

4.1. Dreceres
4.2. Controls del teclat

Capítol 1. Introducció
Introducció

# Capítol 1. Introducció

El Picmi és un joc de trencaclosques d'un sol jugador.

L'objectiu del joc és pintar les cel·les d'acord amb els números indicats al costat del tauler.

Capítol 2. Com jugar
Com jugar

# Capítol 2. Com jugar

Al jugador se li presenta una taula en blanc i una llista de nombres per a cada fila i columna. Aquests nombres representen com s'organitzen les execucions dins de qualsevol fila o columna donada. Per exemple, una seqüència de nombres «4 8 3» significaria que hi ha conjunts de quatre, vuit i tres cel·les plenes, en aquest ordre, amb almenys una cel·la en blanc entre grups successius. L'objectiu del joc és utilitzar aquests suggeriments per a descobrir la solució real i fer-ho el més ràpid possible.

Un clic esquerre des/marcarà una cel·la com ocupada, mentre que un clic dret des/marcarà una cel·la com buida. Es pot emprar l'arrossegament per a marcar d'una sola vegada diverses cel·les en una fila o columna. El temps transcorregut es mostra a la barra d'estat i trobareu un resum del tauler de joc a la cantonada superior esquerra. Es completarà una partida una vegada s'hagin marcat correctament totes les cel·les ocupades.

La col·locació actual de les caselles i creus (referides d'ara endavant com «estats») es pot desar en qualsevol moment. Desar un estat nou no sobreescriurà els estats desats anteriorment. Restaurar un estat sempre tornarà a l'estat desat més recentment. Això es pot repetir fins que no quedin més estats desats. El nombre d'accions des de l'últim estat desat es mostra a la barra d'estat.

El Picmi inclou dos modes de joc. Els trencaclosques aleatoris (generats seleccionant l'element de menú Joc → Nova (Ctrl+N)) es generen d'acord amb la configuració de dificultat seleccionada. De manera alternativa, els trencaclosques predefinits inclosos es poden jugar seleccionant l'element de menú Joc → Carrega... (Ctrl+O).

Capítol 3. Les regles del joc, estratègies i consells
Les regles del joc, estratègies i consells

# Capítol 3. Les regles del joc, estratègies i consells

## Regles

La seqüència de nombres en una fila o columna proporciona certa informació sobre el recompte de cel·les ocupades i la seva disposició dins d'una fila o columna.

- Un número representa la longitud d'una execució connectada de cel·les ocupades en el tauler. Aquesta execució té almenys una cel·la buida en cada costat o es troba directament a la vora del tauler.

- A més, una seqüència de nombres mostra l'ordre d'aquestes execucions dins d'una fila o columna.

- Quan l'opció Evita els errors: està habilitada, no serà possible marcar incorrectament una cel·la com ocupada: en el seu lloc, el temps de penalització s'afegirà al temporitzador. La penalització s'incrementarà amb cada error fet.

- Si l'opció Evita els errors: està inhabilitada, no hi haurà comentaris si una cel·la ha estat marcada correctament i no hi haurà penalització per cometre algun error.

- La partida s'aturarà una vegada s'hagin marcat correctament totes les cel·les ocupades.

Capítol 4. Resum de la interfície
Resum de la interfície

# Capítol 4. Resum de la interfície

## Elements de menú

Joc → Nova (Ctrl+N)

  Inicia una partida nova. Crea un tauler aleatori emprant el nivell de dificultat actual.

Joc → Carrega... (Ctrl+O)

  Carrega un trencaclosques predefinit. Els noms dels trencaclosques estaran ocults fins que es resolguin. Les opcions de configuració llistes de puntuació màxima i la dificultat estaran inhabilitades.

Joc → Reinicia la partida (F5)

  Reinicia la partida actual.

Joc → Pausa (P)

  Posa en pausa el temps de la partida. Torneu a fer clic sobre l'element de menú per a reprendre-la. Recordeu que quan la partida estigui en pausa, el tauler desapareixerà, ja que seria injust si poguéssiu cercar moviments bons sense la pressió del temps.

Joc → Mostra les puntuacions... (Ctrl+H)

  Mostra un diàleg que conté les puntuacions més altes per als diferents nivells de dificultat.

Joc → Surt (Ctrl+Q)

  Surt del Picmi.

Mou → Desfés (Ctrl+Z)

  Desfà un moviment anterior (repetidament si cal).

Mou → Consell (Ctrl+I)

  Marca una cel·la com ocupada o buida.

Mou → Resol

  Juga una demostració.

Mou → Carrega una posició (Ctrl+L)

  Carrega la posició desada més recent.

Desa → Desa la posició (Ctrl+S)

  Desa la posició actual en el tauler.

Visualitza → Mode de pantalla completa (Ctrl+Maj+F)

  Alterna la interfície gràfica al mode de pantalla completa.

Arranjament → Dificultat

  Permet establir el nivell de dificultat des d'un submenú.

  Hi ha quatre nivells de dificultat:

  - Fàcil: 10 files, 10 columnes, està ocupat el 55% de totes les cel·les, l'opció Evita els errors: està inhabilitada.

  - Mitjana: 10 files, 15 columnes, està ocupat el 55% de totes les cel·les, l'opció Evita els errors: està inhabilitada.

  - Difícil: 15 files, 15 columnes, està ocupat el 55% de totes les cel·les, l'opció Evita els errors: està inhabilitada.

  - Personalitzada: Es personalitzen les opcions de configuració i les dimensions del tauler.

Arranjament → Configura el Picmi...

  Mostra un diàleg per a triar la imatge de fons del joc, les dimensions del tauler i les opcions de configuració per a la dificultat personalitzada.

De manera addicional, el Picmi té la configuració comuna al KDE i els elements dels menús Arranjament i Ajuda. Per a obtenir més informació, llegiu les seccions sobre El menú Arranjament i El menú Ajuda en els Fonaments del KDE.

Dreceres
Dreceres

## Dreceres

Les dreceres predeterminades són les següents:

Taula 4.1. Dreceres

Iniciar una partida nova | Ctrl+N
Carregar una partida predefinida | Ctrl+O
Fer una pausa | P
Mostrar les millors puntuacions | Ctrl+H
Mode de pantalla completa | Ctrl+Maj+F
Sortir | Ctrl+Q
Ajuda | F1
Ajuda «Què és això?» | Maj+F1

Taula 4.2. Controls del teclat

Mou a l'esquerra | Fletxa esquerra o H
Mou a la dreta | Fletxa dreta o L
Mou amunt | Fletxa amunt o K
Mou avall | Fletxa avall o J
Des/marca la cel·la ocupada | X
Des/marca la cel·la lliure | Espai

Capítol 5. Crèdits i llicència
Crèdits i llicència

# Capítol 5. Crèdits i llicència

Picmi

Copyright del programa 2012 per en Jakob Gruber `(jakob.gruber AT gmail.com)`

Copyright de la documentació 2012 per en Jakob Gruber `(jakob.gruber AT gmail.com)`

Traductor de la documentació: Antoni Bella `(antonibella5 AT yahoo.com)`

Aquesta documentació està llicenciada d'acord amb les clàusules de la Llicència de Documentació Lliure de GNU.

Aquest programa està llicenciat d'acord amb les clàusules de la Llicència Pública General de GNU.